Document ID: 32003D0843

Odločba Komisije
z dne 5. decembra 2003
o spremembi Odločbe 92/452/EGS glede skupin za odvzem zarodkov v Združenih državah Amerike
(notificirano pod dokumentarno številko K(2003) 4524)
(Besedilo velja za EGP)
(2003/843/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1] in zlasti člena 8 Direktive,
ob upoštevanju naslednjega:
(1) Odločba Komisije 92/452/EGS z dne 30. julija 1992 o uvedbi seznamov skupin za zbiranje zarodkov in skupin za pridobivanje zarodkov, odobrenih v tretjih državah za izvoz govejih zarodkov v Skupnost [2], predpisuje, da lahko države članice uvažajo zarodke samo iz tistih tretjih držav, v katerih so jih odvzele, predelale in shranile skupine za odvzem zarodkov, naštete v navedeni odločbi.
(2) Združene države Amerike so zahtevale, da se seznam spremeni glede vnosov za navedeno državo.
(3) Združene države Amerike so zagotovile jamstva glede skladnosti s ustreznimi pravili, določenimi v Direktivi 89/556/EGS, in veterinarske službe navedene države so uradno odobrile zadevne skupine za izvoz v Skupnost.
(4) Odločbo 92/452/EGS je treba ustrezno spremeniti.
(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 92/452/EGS se spremeni v skladu s Prilogo k tej odločbi.
Člen 2
Ta odločba se uporablja od 9. decembra 2003.
Člen 3
Ta odločba je naslovljena na države članice.
V Bruslju, 5. decembra 2003

Labels: 0
3
18
6